**DĖL ROKIŠKIO BASEINO TEIKIAMŲ MOKAMŲ PASLAUGŲ IR ĮKAINIŲ PATVIRTINIMO**

2018 m. spalio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Patvirtinti Rokiškio baseino teikiamų mokamų paslaugų sąrašą ir įkainius (pridedama).

2. Pripažinti netekusiu galios Rokiškio rajono savivaldybės tarybos 2018 m. liepos 27 d. sprendimą Nr. TS-192 „Dėl Rokiškio baseino teikiamų mokamų paslaugų ir įkainių patvirtinimo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Reda Dūdienė

**ROKIŠKIO RAJONO SAVIVALDYBĖS TARYBOS SPRENDIMO PROJEKTO**

**,,DĖL ROKIŠKIO BASEINO TEIKIAMŲ MOKAMŲ PASLAUGŲ IR ĮKAINIŲ PATVIRTINIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.** Pakeisti Rokiškio rajono savivaldybės tarybos 2018-09-28 sprendimą Nr. TS-222„Dėl Rokiškio baseino teikiamų mokamų paslaugų ir įkainių patvirtinimo“, naujame sprendimo projekte papildant naujomis paslaugomis.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, 2018 m. liepos 27 d. sprendimas Nr. TS-192 „Dėl Rokiškio baseino teikiamų mokamų paslaugų ir įkainių patvirtinimo“.

**Sprendimo projekto esmė.**

1. patikslinama formuluotė: vietoj žodžio „senjoras“ įrašoma „ pensininkas“;
2. papildomai įtraukiama nuolaida šeimoms, turinčioms Rokiškio didelės šeimos kortelę;
3. patikslinama formuluotė dėl nuomos grupėms: vietoj „grupei iki 12 asmenų“ įrašoma „vienai grupei iki 15 asmenų“;
4. kitos paslaugos. 1 kv. m reklama baseino patalpoje (administracijos parinktoje vietoje), 20x20 kv. cm ploto reklama rūbinėje, koridoriuose (administracijos parinktoje vietoje) ir seifo nuoma dėl techninės klaidos nebuvo įtraukta į 2018-09-28 tarybos sprendimo Nr. TS-222 priedą.

**Galimos pasekmės, priėmus siūlomą tarybos sprendimo projektą:**

**teigiamos** – aiškus teikiamų paslaugų sąrašas ir įkainiai;

**neigiamos** – nėra.

**Kokia sprendimo nauda Rokiškio rajono gyventojams.** Šis sprendimas naudingas įvairioms gyventojų grupėms: socialiai pažeidžiamiems, pensininkams, moksleiviams, studentams, vaikams. Rajono gyventojams atsiranda galimybė naudotis baseinu vietoje, patogiu laiku, stiprinti sveikatą, mokytis plaukti. Moksleiviams bus vykdomas ne tik neformalus švietimas- mokoma plaukti, bet ir bus vedamos kūno kultūros pamokos.

**Finansavimo šaltiniai ir lėšų poreikis**.

Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Parengta teisės akto projekto antikorupcinio vertinimo pažyma.

Finansų skyriaus vedėja Reda Dūdienė